Louis-Augustin Le Clerc
Louis-Augustin Le Clerc, ca. 1688-1771, fransk-dansk billedhugger. Le Clerc virkede 1730-35 i Tyskland, før han blev hofbilledhugger i Danmark, hvor han ledede den skulpturelle udsmykning af det ældste Christiansborg Slot, der brændte i 1794; bevaret er bl.a. Marmorbroens relieffer (ca. 1740-45).
De rokokodekorationer, han 1752-54 udførte s.m. Niels Eigtved til riddersalen i Moltkes Palæ på Amalienborg, blev delvis ændret af N.-H. Jardin.
Fra 1738 var Le Clerc professor ved det første kunstakademi i København.